Nr. 32
22.05.2006

HTG INFO

Eelmisel nädalal
•	15. mail toimunud kooli hoolekogu koosolekul arutati muuhulgas õpilaste toitlustamise ja koolist puudumisega seotud küsimusi. 
Hoolekogu pöördub õpilaste ja vanemate poole üleskutsega eelistada toidutalongide ostmisel ülekandega maksmist sularahale. 
Tõdeti, et õpilaste pikemad puudumised vajavad ohjamist, selleks kehtestatakse õpilaskogu ja juhtkonna koostöös reeglid, mis kooskõlastatakse hoolekoguga ning avalikustatakse enne uut õppeaastat kooli koduleheküljel. Seoses Hele Everausi lahkumisega kooli hoolekogust valiti hoolekogu uueks  esimeheks alates 1. septembrist 2006.a. Andres Koern. 
•	16. mail oli HTG õpilastel võimalus külastada Tartu arhitektuuri-bürood 4A. Osalejad tänavad büroo töötajaid ja arhitekt Vadim Tšentropovit erilise ja huvitava sissevaate eest arhitektuuri-valdkonda.
•	18. mail toimus Tallinna Kadrioru Saksa gümnaasiumis Saksa keelediplomite pidulik kätte-andmine, kus õpilasi tervitasid Saksamaa LV suursaadik Julius Bobinger ja Eesti Vabariigi haridusminister Mailis Reps. Treffneristidest said keelediplomi Erkki Annama, Garis Grünthal, Sandra Liisa Hint, Lesli Hommik, Liis Must, Helen Ots, Oskar Otsus, Kaspar Põder, Pille Rinne, Elo Sõnajalg, Sandra Vahi, Olgerd Vares, Riin Veidenberg ja Madis Välja. Suursaadik tänas ja tunnustas saksa keele õpetajaid Ingo Meyerit ja Mall Mattot tehtud töö eest.
Õppetöö
•	22.-29. maini on tunniplaanis muudatused. Palun kõigil olla hästi tähelepanelik!Valikainete tunnid toimuvad kuni 29. maini.
24. ja 29 mail ei helise koolikell, kuna toimuvad riigieksamid. 29.05. ei ilmu iganädalane infoleht ning ei toimu klassijuhatajate infominuteid. Samuti ei toimu 10. klasside õppetööd, kuna enamus õpilasi sooritavad geograafia riigieksamit. 
NB!
29.05. muudetud tundide ajad:
1. tund	8.00 – 8.45
2. tund	8.55 – 9.40
3. tund	9.50 – 10.35
4. tund	10.55 – 11.40
5.-6. tund	12.05 – 13.35
7.-8. tund 	13.45 – 15.15
•	Esmaspäeval, 22. mail kell 10.00 – 16.00 toimub matemaatika korduseksam ruumis 308. Õpetaja K. Rootsi tunnid toimuvad ruumis 220. 
•	Neljapäeval, 25. mail kell 10.00 – 18.00 toimuvad inglise, saksa ja vene keele korduseksamid ruumides 308, 309 ja 312. Õpilastele on puhkeruum nendel päevadel suletud.
•	Kolmapäeval, 24. mail kell 10.00 – 14.00 toimub ajaloo riigieksam ruumides 221, 220 ja 213. Eksamit sooritab 63 meie õpilast ning 3 varemlõpetanut. Eksamikomisjoni esimees on direktor O.Ojaveer, liikmed õpetajad M.Park, A.Ristikivi, T.Pluum, M.Käppa, Ü.Keerberg, H.Tering ja E.Paabo.
•	Esmaspäeval, 29. mail kell 10.00 – 13.00 toimub geograafia riigi-eksam ruumides 221, 220, 213, 225, 227. Eksamit sooritab 127 õpilast. Eksamikomisjoni esimees on direktor O.Ojaveer, liikmed õpetajad S.Oks, E.Paabo, A.Saarva, M.Kask, T.Pluum, Ü.Puusepp, Ü.Seevri, P.Parisoo, M.Käppa, Ü.Hüva, Ü.Keerberg, L.Jõgi ja M.Reemann.
•	V perioodi arvestuste plaan valmib 23. maiks.
•	22. mai infominutites jagatakse abiturientidele klassijuhatajate poolt veelkord välja hinnetelehed, et kontrollida lõputunnistusele kantavate hinnete õigsust. Kui hinnetelehtedel vigu ei ole, pole hinnetelehte vaja tagastada, vigade ilmnemisel tuleb õpilasel:
* pöörduda aineõpetaja poole, kes oma päeviku alusel vea parandab (märgib hinnetelehele õige hinde ning oma allkirja);
* teha hinnetelehel kõik parandused ning alles seejärel pöörduda õppealajuhataja poole;
* hinnetelehtedel saab õppe-alajuhataja juures parandusi teha kuni 31.maini. 
Veel toimumata riigieksamite (geograafia, bioloogia, keemia, füüsika) eksamikursuse hinnet ei ole vaja parandama tulla.
•	Selle õppeaasta kolmanda korra arvestusi ning kolme õppeaasta jooksul saadud kursusehinnete erandkorras ümbervastamist sooritada soovijate avaldusi õppe-nõukogu nimele saab õppe-alajuhatajale esitada veel 23. mail kella 12.30-ni. Hiljem avaldusi enam vastu ei võeta. Avalduste blankette saab kooli kantseleist, avaldusel peab olema aineõpetaja arvamus ja allkiri. 
Kolmanda korra arvestusele lubamise otsustab õppenõukogu 25. mail kell 15.30. Õppenõukogust võtavad osa kõik klassijuhatajad.
•	11d ja 11e klasside praktikumide juhendajad ootavad kõiki õpilasi aulasse esimesele kokkusaamisele  neljapäeval, 25.05 kell 11.45.
Olümpiaadid
Rahvusvahelise bioloogiaolümpiaadi IBO’06 õppesessioon-valikvõistlusele on Eesti võistkonna kandidaatinena kutsutud HTGst Kirsi Masso ja Kai Tiitsaar.
Õpetajad
Reedel, 26. mail viibib õp. Mall Matto Tallinnas Riiklikus Eksami- ja Kvalifikatsioonikeskuses riigieksami-tööde parandamise seminaril. Tunnid toimuvad vastavalt tunniplaanile.
Sport
SEB Ühispanga Tartu jooksumaratonil osalesid 23 km distantsil Karel Tammjärv (222. koht, 10a), Henri Kaljumäe (86. koht, 12e) ja Riivo Roose (433. koht, 12e). Tütarlastest osales Laura Kütt (11a). Kokku lõpetas 993 jooksjat.
Teated
•	Täna, 22. mail pärast infominuteid palutakse kõigil 12. klasside õpilastel, kes soovivad lõpuaktusel laulda, aulasse tulla.
•	Teisipäeval, 23. mail kell 15.30 toimuvad ruumis 203 Õpilaskogu uue presidendi valimised. Palume kõigil kandidaatidel ja klasside esindajatel kohal olla. 
Lisaks saavad õpilased täita küsimustiku teemal „Õppeprotsessi arendamine ja kooli keskkonna loomine”. Küsitlust viib läbi huvijuht Uve Saar. Kõigil õpilastel, kes on sel õppeaastal aktiivselt õpilaskogu töös kaasa löönud, palutakse õpinguraamat kaasa võtta. Õpilaskogu paneb oma käesoleva õppeaasta tegevusele punkti 25.mail, mil tähistatakse ausambapäeva Hugo Treffneri monumendi pesemisega kell 15.45 Ülejõe pargis.
•	Tartu Ülikooli Kliinikumi avatud uste päev gümnasistidele on 30. mail algusega kell 13.00 Puusepa 8, II korrusel Linkbergi auditooriumis. Tere tulemast ütleb ülemarst Margus Ulst, kliinikumi meeskonda tutvustab personaliteenistuse direktor Siiri Toomiste, toimub ringkäik ravikorpustes.
•	Laupäeval, 27. mail algusega kell 17.00 toimub kooli hoovis seoses Eesti Teatri Festivaliga „Draamake 2006” etendus „Pal-tänava poisid”. 26.mail kella 17.00-st kuni esmaspäeva, 29. mai hommikuni on kooli hoov suletud. Sisse pääseb ainult koolimaja peaukse kaudu.
•	Ameerika Kaubanduskoda Eestis kuulutab välja stipendiumikonkursi õpinguteks stipendiaadi poolt valitud Eesti ülikoolis. Eesmärgiks on motiveerida piiratud majanduslike võimalustega, kuid andekaid noori omandama kõrgharidust. Täpsem info konkursi kohta on koolimaja I korruse stendil ja 12. klasside klassijuhatajatelt. 
•	Järgmine infoleht ilmub 30.mail. Samal päeval kell 10.00 – 10.30 toimuvad ka infominutid järgmistes ruumides: 10a – 141, 10b – 139, 10c – 102, 10d – 105, 10e – 217, 11a -135, 11b - 107, 11c – 144, 11d – 225, 11e – 220, 12a – 202, 12b – 136, 12c – 227, 12d – 203, 12e – 213. Kõigile õpilastele on infominutitest osavõtt kohustuslik.
Õnnitleme
 õpetaja Kadri Novikovi tütre sünni puhul 10. mail 2006.a